**NARAVOSLOVJE 7. razred**

**DELO NA DALJAVO (DOMA), torek, 24.3.2020**

Gibala (Živali se premikajo)

Učenci razumejo, da se živali premikajo predvsem zaradi iskanja hrane, umika pred neugodnimi abiotskimi razmerami, bega pred plenilci in razmnoževanja.

Navodila za učence

V učbeniku na str. 122-125 preberi vse o premikanju živali. Zakaj se živali premikajo, kaj organizmom omogoča premikanje, premikanje vodnih živali in premikanje po kopnem – živali.

V zvezek si prepiši *Zapis v zvezek* (Gibala – ŽIVALI SE PREMIKAJO).

Nato si še na spletni strani oglej videoposnetek **Kako letijo živali?** in **Kako letijo letala?**

<https://www.irokusplus.si/vsebine/irp-nar7/#81>

*Dejavnost – naredi sam*

1. Okončine na isti živali se med seboj razlikujejo. Primerjaj sprednje in zadnje noge mačke ali psa. Pojasni, zakaj para nista med seboj enaka. Zapiši v zvezek.
2. Oglej si ptice različnih vrst (npr. orel, sokol, vrabec, štorklja…). Primerjaj med seboj peresa z različnih delov ptice in zapiši ugotovitve v zvezek. Ugotovi, kakšno obliko peruti imajo dobri in kakšno slabi letalci.

*ZAPIS V ZVEZEK, torek, 24.3.2020*

**GIBALA - ŽIVALI SE PREMIKAJO**

Enocelični organizmi, se premikajo s spreminjanjem oblike telesa, z bički in migetalkami. Večcelične živali se premikajo predvsem z mišicami in posebej oblikovanimi okončinami.

Živali s premikanjem:

* iščejo hrano,
* bežijo pred plenilci,
* iščejo za življenje ugodne razmere ali se izogibajo neugodnim razmeram za življenje,
* iščejo partnerja za razmnoževanje in
* naselijo nove življenjske prostore.

Premikanje živali delimo na premikanje v **vodi**, **na kopnem** in **v zraku**. Način premikanja je odvisen od prilagoditev na okolje, v katerem živijo.

**Premikanje vodnih organizmov**Živali v vodi **lebdijo** (meduza, samook) in **plavajo** (ribe, delfini in želve). Nekatere živali, ki živijo na morskem dnu, se lahko tudi plazijo (polži), hodijo (raki) ali rijejo po podlagi (školjke).

Nekatere živali so **pritrjene** na podlago in le filtrirajo vodo (nekatere školjke, korale, morske vetrnice) ter s tem pridobivajo hranilne snovi.

**Premikanje kopenskih organizmov**Živali na kopnem predvsem **hodijo**in **tekajo**, nekatere **kopljejo**rove v tleh. Kopenske živali imajo okončine ali pa jih nimajo, za premikanje uporabljajo mišice.  
  
Živali v zraku **jadrajo**in **letajo**. Žival za pravo **letenje**potrebuje zelo veliko energije, da ostane v zraku. Pravega letenja so sposobne le žuželke, ptiči in netopirji.